CELEX: 32007R1440
Language: el
Date: 2007-12-05 00:00:00
Title: Κανονισμός (ΕΚ) αριθ. 1440/2007 της Επιτροπής, της 5ης Δεκεμβρίου 2007 , για την κατάταξη εμπορευμάτων στη συνδυασμένη ονοματολογία

7.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 322/10
            
         
      ΚΑΝΟΝΙΣΜΌΣ (ΕΚ) αριθ. 1440/2007 ΤΗΣ ΕΠΙΤΡΟΠΉΣ
   
   της 5ης Δεκεμβρίου 2007
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2007.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 580/2007 (EE L 138 της 30.5.2007, σ. 1).
   
      (2)  EE L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (EE L 363 της 20.12.2006, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Μικρός φάκελος, διαστάσεων περίπου 40 × 50 mm, αυτοκόλλητος, ο οποίος αποτελείται από δύο θερμοσφραγισμένα φύλλα σύνθετου υλικού από πλαστικό και αλουμίνιο και περιέχει δείγμα αρώματος υπό τη μορφή πηκτώματος (γέλης). Στον φάκελο έχει τυπωθεί η ονομασία του αρώματος.
                              Το άνω φύλλο είναι δυνατόν να ανασηκωθεί, αποκαλύπτοντας το δείγμα αρώματος, η ποσότητα του οποίου είναι επαρκής για τον αρωματισμό των καρπών των χεριών.
                              Το προϊόν δεν προορίζεται για τη λιανική πώληση. Προορίζεται να επικολληθεί σε διαφημιστικά φυλλάδια ή παρόμοια έντυπα, σε δελτάρια ή σε διαφημιστικές σελίδες των περιοδικών, τα οποία είναι τυπωμένα με εικόνες και κείμενο, με σκοπό τη διαφήμιση συγκεκριμένου αρώματος.
                           
                        
               
                  3303 00 10
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας (ΣΟ), από τη σημείωση 2 του τμήματος VI καθώς και από το κείμενο των κωδικών ΣΟ 3303 00 και 3303 00 10.
                  Το προϊόν πρέπει να καταταγεί ως άρωμα στη διάκριση 3303 00 10, επειδή η ποσότητα του αρώματος είναι επαρκής για τον αρωματισμό του ανθρώπινου σώματος.
               
            
                  
                              2.
                           
                           
                              Έντυπη διαφημιστική σελίδα, διαστάσεων Α4, μερικώς ή πλήρως διπλωμένη. Στο εσωτερικό της δίπλωσης, η σελίδα καλύπτεται με δείγμα αρώματος υπό τη μορφή μικροφυσίγγων, πολτού ή σκόνης. Η δίπλωση είναι θερμοσφραγισμένη.
                              Το επάνω μέρος της δίπλωσης είναι δυνατόν να ανασηκωθεί, αποκαλύπτοντας το δείγμα του αρώματος, η ποσότητα του οποίου δεν επαρκεί για τον αρωματισμό των καρπών των χεριών.
                              Το προϊόν δεν προορίζεται για τη λιανική πώληση. Προορίζεται να τοποθετηθεί μέσα σε περιοδικά και ανάλογα είδη, τα οποία είναι τυπωμένα με εικόνες και κείμενο με σκοπό τη διαφήμιση συγκεκριμένου αρώματος.
                           
                        
               
                  4911 10 90
               
               
                  Η κατάταξη καθορίζεται από τους γενικούς κανόνες 1, 3 στοιχείο β) και 6 για την ερμηνεία της συνδυασμένης ονοματολογίας (ΣΟ), καθώς και από το κείμενο των κωδικών ΣΟ 4911, 4911 10 και 4911 10 90.
                  Το προϊόν δεν μπορεί να καταταγεί στη διάκριση 3303 00 10, επειδή η ποσότητα του αρώματος είναι ανεπαρκής για τον αρωματισμό του ανθρώπινου σώματος.
                  Το προϊόν πρέπει να καταταγεί στη διάκριση 4911 10 90 ως έντυπο διαφημιστικό υλικό, επειδή το διαφημιστικό έντυπο προσδίδει στο προϊόν τον ουσιώδη του χαρακτήρα (βλ. τις επεξηγηματικές σημειώσεις του εναρμονισμένου συστήματος για το κεφάλαιο 49, γενικές παρατηρήσεις, πρώτη παράγραφος).